ભુલો ભલે બીજુ બધુ મા-બાપને ભુલશો નહી તેમજ મીઠા મધુર મીઠા મેહુલા રે લોલ અને તેથી મીઠી તે મોરી માત રે, જનની ની જોડ સખી નહી જડે રે લોલ વગેરે ગીતો લખનાર કવિઓએ “માં” પાત્રને ખુબ જ યોગ્ય રીતે જાણી અને શબ્દોમા ઢાળ્યુ છે. આ દુનિયામા “માં” ફક્ત એક જ એવુ પાત્ર છે જે પોતાના સંતાનો માટે અનેક પ્રકારના દુખો સહન કરે છે પરંતુ પોતાના સંતાનોને તકલીફ પડવા દેતી નથી. ભગવાન શ્રી રામ, શ્રી કૃષ્ણ અથવા તો કોઇ મહાપુરુષ એવો નહી હોય જેણે પોતાના જીવનમા “માં”નુ મહત્વ નહી સમજ્યુ હોય. જીવનમા ખાસ યાદ રાખવા જેવી એક હકીકત એ છે કે દરેક સફળ પુરુષની પાછળ એક સ્ત્રી હોય છે પરંતુ મોટે ભાગે તે “માં” હોય છે.